paragraph_text: Tvari koje spontano apsorbiraju vodu iz zraka u obliku hidrata su poznate kao higroskopne tvari. Takve tvari koristimo kao dehidratore ili odvlaživače (CaCl<sub>2</sub>). U mnogim slučajevima, unos i gubitak vode (zagrijavanjem, smanjenjem tlaka) su reverzibilni procesi, ponekad uz promjene u boji. Modra galica ili bakrov sulfat pentahidrat (CuSO<sub>4</sub> ∙ 5H<sub>2</sub>O) je modre boje a bezvodni bakrov sulfat (CuSO<sub>4</sub>) je bijele boje.